**ZAPISNIK**

**27. SEJE STRATEŠKEGA SVETA ZA ZDRAVSTVO**

četrtek, 14. 9. 2023

Prisotni člani: dr. Erik Brecelj, Azra Herceg (preko aplikacije Zoom), Monika Ažman, mag. Gregor Cuzak, dr. Petra Došenović Bonča, dr. Branko Gabrovec, Hajdi Kosednar, mag. Dorjan Marušič, mag. Alan Medveš, dr. Denis Pavliha, Janez Poklukar, Anka Rode, Tjaša Sobočan, dr. Grega Strban, mag. Mira Šavora, dr. Igor Švab, dr. Iztok Takač, mag. Ana Vodičar.

Odsotni: dr. Tit Albreht, dr. Vojko Flis, dr. Radko Komadina, mag. Dolores Kores, dr. Valentina Prevolnik Rupel, dr. Peter Radšel, Rok Ravnikar, mag. Egon Stopar.

Ostali prisotni: Dan Juvan, dr. Luka Omladič, Marjan Pintar, mag. Tamara Kozlovič, Slavko Bolčevič, Eva Dajčman Šterk, Danijel Kovač, Tanja Mate, dr. Metka Paragi, mag. Katja Rihar Bajuk, Denis Sahernik, Erik Scheriani, Urška Štorman, Nataša Vidnar.

Sejo Strateškega sveta za zdravstvo, ki se je pričela ob 16.10 uri, je vodil predsednik Strateškega sveta dr. Erik Brecelj.

**Dnevni red:**

1. Potrditev dnevnega reda.  
2. Potrditev zapisnika 25. in 26. seje SSZ.   
3. Absentizem, problemi in rešitve (ga. Tanja Mate).  
4. Izobraževanje v okviru nacionalne poklicne kvalifikacije - NPK bolničar negovalec (ga. Monika Ažman, ga. Eva Dajčman Šterk, ga. Nataša Vidnar).  
5. Predlogi za 28. sejo SSZ.  
6. Razno.

**AD/1**

Člani so soglasno sprejeli dnevni red.  
  
**SKLEP ŠT. 1**: Strateški svet je potrdil dnevni red.

**AD/2**

Člani so sprejeli zapisnik 25. seje SSZ ter zapisnik 26. seje SSZ z manjšim popravkom.  
  
**SKLEP ŠT. 2**: Strateški svet je potrdil zapisnik 25. seje SSZ ter zapisnik 26. seje SSZ.

**AD/3**

Tanja Mate (MZ) je predstavila dokument "Absentizem". Kasneje so tudi predstavniki MDDSZ predstavili svoj pogled na predmetno problematiko.

V razpravi so člani SSZ izpostavili pomen umestitve absentizma in tudi širše zdravstvene reforme znotraj finančnih okvirjev. Poudarili so tudi pomen vloge ZZZS pri celotni problematiki.

Sprejet je bil sklep:

**SKLEP ŠT. 3**: Strateški svet se je seznanil s problematiko absentizma. Naslednji teden bo svet dodatno obravnaval predloge in konkretne ukrepe, ki jih bo pripravilo MZ.

**AD/4**

Monika Ažman (Zbornica zdravstvene in babiške nege Slovenije), Nataša Vidnar (MZ) in Eva Dajčman Šterk (MZ) so posamično predstavile problematiko izobraževanja v okviru nacionalne poklicne kvalifikacije bolničar negovalec.

Po razpravi so člani sprejeli sklep:

**SKLEP ŠT. 4**: Strateški svet pozdravlja dogovor o ureditvi položaja NPK bolničar negovalec kot poklic, ki je reguliran.

Zaradi izredno pereče problematike, morajo ukrepi na področju zaposlovanja tujega kadra v zdravstveni in socialno varstveni dejavnosti v Zakon o obnovi in razvoju.

**AD/5**

Na naslednji seji bodo člani SSZ predvidoma razpravljali o dolgotrajni oskrbi, paliativni oskrbi ter širitev študija babiške nege ter farmacije v Mariboru.

**AD/6**

Člani so dodatno razpravljali o nadaljnjem načinu dela Strateškega sveta, ki ga želijo optimizirati z namenom večje učinkovitosti.

Seja se je zaključila ob 19.40 uri.

Zapisal: Erik Scheriani

Pregledala: dr. Metka Paragi

dr. Erik Brecelj

predsednik Strateškega sveta za zdravstvo